Femeile din armata elvețiană au dobândit dreptul de a purta lenjerie de damă, pentru a spori numărul recrutărilor.
Elveția va da voie femeilor din armată să poarte lenjerie de damă. Femeile reprezintă aproximativ 1% din forțele armate elvețiene, dar țara speră să crească procentul la 10% până în 2030. Femeile au primit, până în prezent, lenjerie intimă bărbătească.
Elveția va permite femeilor din armată să poarte lenjerie de damă, în efortul de a spori numărul recrutărilor, relatează presa locală, citată de BBC.În cadrul sistemului actual, uniforma standard a recruților include doar lenjerie de corp pentru bărbați. Un test care începe luna viitoare prevede acordarea a două seturi diferite de lenjerie de corp pentru femei, pentru lunile mai calde și pentru cele mai reci.Femeile reprezintă aproximativ 1% din forțele armate elvețiene, dar țara speră să crească procentul la 10% până în 2030.Femeile au primit, până în prezent, lenjerie intimă bărbătească, de multe ori în mărimi nepotrivite, ceea ce poate fi inconfortabil.Purtătorul de cuvânt al armatei Kaj-Gunnar Sievert a declarat că noua "lenjerie de corp funcțională" pentru recruții de sex feminin ar consta în "lenjerie scurtă" pentru vară și "lenjerie lungă" pentru iarnă.Sievert a declarat la începutul acestei săptămâni că se iau în considerare și modificarea altor echipamente, cum ar fi îmbrăcămintea de luptă, vestele de protecție și rucsacii.Ministrul elvețian al Apărării, Viola Amherd, a salutat, de asemenea, această decizie. Actualele uniforme ale armatei elvețiene au fost adoptate la mijlocul anilor 1980, relatează Swissinfo.